Държавен вестник, бр. 30, 2026 г., стр. 14

СТР.  14	
Д Ъ Р Ж А В Е Н  В Е С Т Н И К 	
БРОЙ  30
2. равноправен достъп на всички заинтере­
совани физически и юридически лица – пред­
ставители на интереси, за изразяване на 
позициите им;
3. осигуряване на широка представи­
телност при формулиране на проекти на 
нормативни, стратегически и други актове, 
засягащи широк кръг лица.
Чл. 3. (1) Представителство на интереси 
по смисъла на този закон е всяка устна или 
писмена комуникация с орган или лице по 
чл. 5, осъществявана в полза на обществени, 
групови или частни интереси, с цел оказване 
на влияние при вземането на решения относ­
но създаването, изменението, допълнението, 
отмяната и съдържанието на:
1. нормативни актове;
2. общи административни актове;
3. национални стратегически и програмни 
документи;
4. позиции на Република България по 
отношение на правнообвързващи и страте­
гически актове на Европейския съюз или на 
международни организации, в които Репуб­
лика България участва;
5. укази за обнародване или връщане за 
ново обсъждане на закони.
(2) Не е представителство на интереси по 
смисъла на този закон комуникацията, която 
се осъществява с лице по чл. 5 от:
1. лица, заемащи публична длъжност, при 
осъществяване на правомощията им;
2. публични органи, когато осъществяват 
своите правомощия по закон;
3. физическо лице, действащо в личното 
си качество и в личен интерес, с изключение 
на случаите, когато интересът му съвпада с 
интерес на юридическо лице, в което физи­
ческото лице участва или има управленски 
функции.
Чл. 4. (1) По смисъла на този закон пред­
ставител на интереси или заинтересовано 
лице е всяко физическо или юридическо 
лице, включително негов клон, независимо 
от правната му форма, което в защита на об­
ществен, групов или частен интерес се стреми 
да окаже влияние на органите и лицата по 
чл. 5 при вземане на решение относно създа­
ването, изменението, допълнението, отмяната 
и съдържанието на актовете по чл. 3, ал. 1.
(2) Представители на интереси са и групи 
от лица, изразяващи групов или обществен 
интерес, както и частен интерес на някого 
от участниците в групата.
(3) Не могат да бъдат представители на 
интереси:
1. органите и лицата по чл. 5 за времето, 
докато изпълняват съответната длъжност, 
както и до една година от прекратяване 
на пълномощията, на служебното или на 
трудовото им правоотношение във връзка с 
изпълняваната от тях дейност;
2. служителите в администрациите на ор­
ганите и лицата по чл. 5 за времето, докато 
изпълняват съответната длъжност, освен в 
случаите, когато представляват регистрирани 
организации на работници или служители 
пред съответната администрация. 
Чл. 5. Този закон се прилага при осъщест­
вяване на представителство на интереси пред:
1. Народното събрание, народните пред­
ставители, експертите и съветниците към 
парламентарните комисии и парламентар­
ните групи;
2. президента и вицепрезидента на Репуб­
лика България, техните съветници и секре­
тари;
3. Министерския съвет, министър-пред­
седателя, заместник министър- председате­
лите, министрите, заместник-министрите и 
членовете на политическите кабинети, вклю­
чително съветниците и експертите към тях;
4. областните управители;
5. кметовете, председателите на общински 
съвети и общинските съветници;
6. ръководителите и членовете на други 
публични институции, които имат правомо­
щия да приемат или издават нормативни и 
общи административни актове в определени 
области.
Г л а в а  в т о р а
ПРИНЦИПИ НА ВЗАИМОДЕЙСТВИЕ
Чл. 6. Взаимодействието между органи­
те и лицата по чл. 5 и представителите на 
интереси се осъществява при спазване на 
принципите на откритост, прозрачност, от­
четност, добросъвестност и почтеност.
Чл. 7. (1) По силата на принципа на от­
критост гражданите и организациите имат 
право на ефективно участие и свободен дос­
тъп до информация, свързана с вземането на 
публичните решения по чл. 3, ал. 1.
(2) Достъпът на заинтересованите лица 
до проектите на актовете по чл. 3, ал. 1, 
т. 1 – 3 се осъществява по реда, предвиден в 
Закона за нормативните актове, Правилника 
за организацията и дейността на Народното 
събрание, Закона за местното самоуправление 
и местната администрация и Администра­
тивнопроцесуалния кодекс.
(3) Информацията по ал. 1 се предоставя 
по начин, който позволява лесен, навременен 
и открит достъп на всички заинтересовани 
лица до текста на обсъждания проект и до 
относимите към него документи и обстоя­
телства в машинно четим отворен формат.